ऐसी ही सोच के चलते बंगाल सरकार ने कुछ दिन पहले ये फ़रमान जारी किया था कि मुहर्रम के दिन दुर्गा पूजा पर रोक होगी क्योंकि उनके हिसाब से ऐसा होने से हिंदू और मुसलमान में तनाव पैदा हो सकता है. शायद ये लोग किसी और ग्रह से आये हैं जो ये नहीं जानते कि इस देश की संस्कृति किसी एक धर्म से नहीं बनी है बल्कि ये सभी धर्म, जाति और भाषा का मिश्रण है. इसके कारण हम मनमुटाव नहीं करते बल्कि यही इस देश की ताक़त है.